Lapha ngezansi ngifake umqopho lapho khona imbongi uThembalethu Ntuli ekhuluma ngezinsuku lapho abantu abamnyama babengenakusaba ngebala labo. Lapho isikhumba sabo sasingabiki izingqinamba okuthi kuyomele babhekane nazo imihla yonke yokuphila kwabo.
Kule nkondlo lentokazi eyisho ngesiNgisi, ifisa ukuphindela lapho inhlonipho yayiqagelwa noma ingafiswa ngoba iyisikompilo, iyinto elindekile, ejwayelekile futhi eyenziwa njalo. Le ntokazi ithi uma ihaya, ifisa ukuphindela lapho izinsizwa zazinamazwi okushela, hhayi lento yesimanje yokuzama ukuhlanganisa ubudlelwano ngezinkundla zokuxhumana.
Le ntokazi iyazihalela lezo zikhathi lapho umuntu izithakezelo zakhe wayezicula ngoba ekhuliswe ngokuwazi umndeni futhi nomndeni umendlalelile imfudumalo yokuphila.
Ewu, le ntokazi ifisa isikhathi lapho usiko lwalaziwa khona. Bese kuba yile okhulume ngayo yokuma phuhle endlini noma umuntu ephuza amanzi. Yayinkulu futhi imqo- ka imfundiso esayinikwa ngabazali bethu izwe lisabusa.
Ezinye izinto usazibona lapha nalaphaya. Kukhona igalaji engithela kulona uphethiloli engiphatheka kabi uma ngingasizwanga yilo sisi othi vosho uma esemukela imali sengikhokha. UMenzi ukhuluma nje bezehla izinyembezi ngenxa yeminjunju nokungakholwa ukuthi umngani wakhe udlule ngempela emhlabeni.
Uvalelise kumngani wakhe wathi “Hamba kahle Ncwane, hamba kahle qhawe,” kusho uMenzi.